CELEX: 32015R1385
Language: et
Date: 2015-08-10 00:00:00
Title: Komisjoni rakendusmäärus (EL) 2015/1385, 10. august 2015, teatavate kaupade klassifitseerimise kohta kombineeritud nomenklatuuris

13.8.2015   
            
            
               ET
            
            
               Euroopa Liidu Teataja
            
            
               L 214/6
            
         KOMISJONI RAKENDUSMÄÄRUS (EL) 2015/1385,
   10. august 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 artikli 12 lõike 6 kohaselt tugineda veel teatava perioodi vältel (2) Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides kooskõlas aluslepingutega.
      Brüssel, 10. august 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Toode, mis on ette nähtud taimede kasvatamiseks siseruumides ja mis ergutab taimekasvu.
                  Toote mõõtmed on ligikaudu 80 × 80 × 160 cm ja see koosneb õõnsatest terastorudest raamist, valgust sisemusse tagasi peegeldava kattega kangast valmistatud külgedest ning ülemisest ja alumisest pinnast, mida saab täielikult sulgeda. Kangas on avad õhutamise, veevarustuse ja elektri jaoks ning see on vee-, õhu- ja valguskindel. Kanga külge on õmmeldud tõmblukud, mille kaudu avaneb igast küljest juurdepääs toote sisemusse.
                  Vt pilt (1).
               
               
                  6307 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 6307, 6307 90 ja 6307 90 98 sõnastusega.
                  Toodet ei või klassifitseerida rubriiki 9403 muu mööblina, kuna toode ei ole ette nähtud kasutamiseks elumajade, hotellide, kontorite, koolide, kirikute, kaupluste, laboratooriumide jms sisustamiseks, vaid taimede kasvatamise toetamiseks ja taimekasvu ergutamiseks (vt ka HSi selgitavad märkused, rubriik 9403, teine lõik).
                  Samuti ei või toodet klassifitseerida rubriiki 9406 kui kokkupandavat ehitist, sest selle konstruktsioon viitab siseruumides kasutamisele.
                  Kanga sisepinna valgust peegeldav kate ning avad õhutamise, veevarustuse ja elektri jaoks on tähtsad toote sees taimede kasvatamiseks. Seega annab kangas tootele selle põhiomadused klassifitseerimise üldreegli 3 b tähenduses.
                  Seega tuleb toode klassifitseerida CN-koodi 6307 90 98 alla kui muu valmistekstiiltoode.
               
            
         (1)  Pilt on üksnes illustreeriv.